fi fi fi fi en en fi fi fi fi fi fi fi fi fi fi da fi fi fi fi fi fi fi fi da fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi fi fi fi fi fi fi fi fi fi fi da fi fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en cs fi fi fi fi fi fi fi fi fi cs fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi de fi fi fi fi fi fi fi fi fi fi fi fi en en fi es en fi en en
Bloggaajien ilta Seinäjoen Hair & Beauty Spa:ssa
Torstaina vietin parisen tuntia Seinäjoen keskustassa sijaitsevassa Hair & beauty Spa:ssa. He ovat kauneus- ja hyvinvointikeskus, josta saa palveluita hiuksiin, kynsiin, meikkaamiseen ja hemmotteluun liittyen. Noin vuosi sitten olin heillä ensimmäisen kerran bloggaajien illassa ja tästä pääset siitä tehtyyn postaukseen, josta löytyy lisää kuvia ja tekstiä. Mutta lyhyesti kerrottuna Hair & beauty spa:sta löytyy parturi-kampaamo -puoli, jossa onnistuu hiuksten leikkuut, värjäykset, pidennykset ja esimerkiksi suositut olaplex -käsittelyt. Kauneushoitolan puolella on erilaiset kosmetologinpalvelut kuten hieronnat ja kasvohoidot, meikkauspalvelut, meikkiopastus ja erilaiset kynnet. Ja kyllä, edelleen mieluisin paikka itselle oli spa-kylpyallas! Sinne olisin voinut pulahtaa vaikka heti!
Hair & beauty spa:n alakerrassa toimii myös hyvinvointi- ja valmennuskeskus T2M, jossa kävimme myös tustumassa. Heiltä löytyy mm. erilaisia ryhmäliikuntatunteja ja valmennusryhmiä. Heillä saa myös ostettua personal trainer -palveluita, käydä urheiluhierojalla ja laittaa ruokailupuolta kuntoon yksilöllisen ravintovalmennuksen kautta.
Aluksi me nostimme maljan ja meille kerrottiin yrityksen toiminnasta ja palveluista. Sen jälkeen me tehtiin kierros heidän tiloissaan ja lopuksi menimme syömään aivan ihania herkkuja, jotka harjoittelija oli suunnitellut ja tehnyt. Kiitos vielä niistä!♥ Ja me bloggaajat puolestaan saimme kertoa jotain itsestämme. Meille kerrottiin myös tämän hetken trendeistä ja saimme myös vähän punaa huuliin, sillä heillä oleva harjoittelija teki meille huulimeikin. Tykkäsin siitä muuten tosi paljon ja kuvia tulee vähän myöhemmin.
Hair & beauty spa:ssa käytetään Diego dalla palman meikkejä sekä he toimivat ainoana liikkeenä Seinäjoella Label.m:n hiustuotteiden jälleenmyyjänä. Me bloggaajat saimmekin kassin, jossa saimme lahjaksi muutamia heidän tuotteitaan. Teen luultavasti myöhemmin postauksen vielä tämän kanssin sisällöstä.
Hair & beauty Spa:han on aina niin mukava mennä, koska henkilökunta on niin asiakaspalveluhenkistä sekä ystävällistä. Työntekijät tulevat myös hyvin toimeen keskenään, minkä huomaa raikuvasta naurusta sekä positiivisesta ilmapiiristä. Henkilökunta oli muuten varattu koko illaksi vain meitä varten. Tällaisia iltoja saisi olla enemmänkin ja vois Seinäjoen muutkin yritykset ottaa mallia, sillä näille olisi varmasti kysyntää. Tosin tiedän, että jonkin verran tämän tapaisia juttuja on ollut muissakin yrityksissä.
Minä, Saija, Kira, Salla ja Hanna. Kuvasta puuttuu Jatta. Nimiä klikkaamalla pääset tutustumaan muiden naisten blogeihin.
Kiitos ihanasta illasta Hair & beauty spa:n naiset!♥
Ps. Pian on muuten äitienpäivä ja ainakin tätä kirjoittava äiti tykkäisi kovasti pienestä hemmottelusta vaikka lahjakortin muodossa. ;)
Mä tein tuossa sen virheen, että menin myymään kaikki kevättakkini kirpputorilla ennen kuin olin ostanut uutta takkia joten jouduin kulkemaan +10 asteen lämpötilassa ja auringonpaisteessa talvitakilla. No mutta eipä huolta, sillä vanhojen takkien myyminen tarkoittaa sitä, että pitäisi löytää uusia tilalle! Mä en hirveästi tykkää mennä shoppailemaan kahden lapsen kanssa kivijalkamyymälöihin ja esimerkiksi täällä Seinäjoella ei pääse lastenvaunuilla Veromodaan liukuportaiden takia, mutta tykkään katsella nettikauppojen tarjontaa. Tosin mulle vaatteiden kokeileminen on tärkeää, joten tosi usein ostan silti vaatteet kivijalkamyymälästä, koska en jaksa mitään palautusrumbaa.
Olin tätä postausta suunnitellut ja alkamassa toteuttaa, kun sopivasti sain Espritiltä viestiä joten kävin katsomassa myös heidän kevättakkien tarjonnan ja löysinkin pari kivaa takkia. Ennen oon ollut sitä mieltä, että yks takki riittää, mutta oon huomannut, että kaikkien asujen kanssa kaikenlaiset takit eivät vain sovi joten ainakin kaksi takkia olisi hyvä olla. Tällä hetkellä mua itseä miellyttää erilaiset trenssit ja bombertakit. Trenssit on kivan naisellisia ja bomberit taas rennompia. Oma tyyli kun on molempia. Joskus tykkään pukeutua mekkoon ja korkkareihin, kun taas joku päivä puen päälle esim. farkut, rennomman takin ja tennarit. Mulle tärkeää takin valinnassa on myös sen käytännöllisyys. Mulla pitää olla ainakin yksi sellainen takki, että voin olla lasten kanssa ulkona joten kaikki takit eivät voi olla sellaisia, joita ei saa kunnolla kiinni. Teinkin sitten erilaisista takeista kollaasin, joita netistä löysin. Joten jos teillä on sama tilanne kuin mulla, että kevättakki puuttuu tai muuten vaan haluatte ostaa uuden, niin toivottavasti saatte inspiraatiota tästä. Kuvan alapuolella on linkit näihin takkeihin.
Vaaleanpunainen pilottitakki | Pitsinen bombertakki | Musta trenssi | Beige trenssi | Sininen parkatakki | Vaaleanpunainen bombertakki
Tällä hetkellä oon jostain syystä ihastustunut vaaleanpunaiseen ja nimenomaan ois kiva saada vaaleanpunainen bombertakki tai kollaasissa oleva pilottitakki. Pitsisen bombertakin ostin pari viikkoa sitten Bikbokista ja se vilahtikin jo viime postauksessa. Nojoo, myönnän, että eihän se oikein kevätkeleille sovi, kun se on liian kylmä, mutta on se silti aivan ihana! Nettikaupassa se olikin aikalailla loppuunmyyty, joten kannattaa mennä myymälästä etsimään jos sellaisen haluaa. Erilaiset trenssit ovat kivan naisellisia ja ihastuin esimerkiksi tuossa beigessä sen kellomaiseen helmaan. Parkatakki on taas juuri täydellinen ulkoiluun, mutta silti se on samalla siisti, että menee esimerkiksi kaupungillakin. Itse asiassa ostin juuri viikonloppuna itselleni mustan parkatakin, joka tulee näkymään asukuvissa myöhemmin.
Iskikö joku kollaasin takeista teihin? Millaisista takeista te tykkäätte tällä hetkellä?
Category: inspiraatio, lifestyle, muoti
sunnuntai 9. huhtikuuta 2017
Itsellä on tällä hetkellä tosi hyvä olla, koska oon alkanut pikku hiljaa elää omannäköistä elämää. Miten vapauttavaa on tehdä justiin niitä asioita, joista nauttii ja tehdä omaa elämää koskevia päätöksiä ilman, että ajattelee mitä muut ajattelevat. Elin liian pitkään vain muiden odotusten mukaan. Mun mielipiteet ja tunteet oli vääriä, joten sitä oppi olemaan hiljaa ja mahdollisimman näkymätön. Parempi oli myös, etten puhuisi menneistä tapahtumista, koska niitä ei ole hyvä selvittää vaan täytyisi lakaista kaikki maton alle ja elää niin kuin niitä ei olisi tapahtunutkaan. Nyt mulla on hyvä olla, koska en enää seuraa muiden odotuksia. Jos joku pettyy minuun, koska en toimi hänen odotusten mukaan, niin sitten pettyy. Jokaisella on meistä vain yksi elämä elettävänä ja toivon, että jokainen elää sen niin, ettei tarvitse kuolinvuoteella katua mitä on tehnyt tai jättänyt tekemättä. Halusin tulla jakamaan tänne muutamia positiivisia ajatuksia yleisesti elämään liittyen. Ihanaa alkavaa viikkoa kaikille!♥
♥ Uskalla unelmoida suuria
♥ "Jos joku sanoo 'sust ei oo tähän', älä kuuntele, se tietää sust liian vähän"
♥ Tee asioita, joista nautit
♥ Älä kadehdi muita, vaan mieti mitä itse voit asialle tehdä
♥ Sinulla on oman onnesi avaimet, älä anna niitä kenellekään toiselle
♥ Ota vastuu omista tunteistasi ja elämästäsi
♥ Anna anteeksi muille, ettei katkeruus pääsisi myrkyttämään elämääsi
♥ Vietä aikaa ihmisten kanssa, jotka arvostavat sua, älä niiden, jotka haluavat painaa sua alas
♥ Jos joku ei pidä susta, anna hänen mennä
♥ Sinulla on oikeus erehtyä ja tehdä virheitä
♥ On oikein vaatia muilta rehellisyyttä
♥ Samalla tavalla, kun huolehdit muiden tarpeista, muista myös itsesi
♥ Sinä et ole vastuussa muista, vain itseään voi muuttaa
♥ Sinulla on oikeus olla onnellinen
♥ Päästä irti siitä, mitä et pysty muuttamaan
♥ Sinä voit olla kiltti ja ystävällinen ja silti sanoa "ei"
Category: ajatuksia, lifestyle, oma elämä
My day sunnuntai 2.4 | Juha Tapion keikalla
keskiviikko 5. huhtikuuta 2017
klo.02:50 ja 05:00 herään siihen, että tyttö haluaa ruokaa. Saan kuitenkin heti nukuttua uudestaan.
klo.07:00 herää vuorostaan meidän poika, joka ei totuttuun tapaan tulekaan heti meidän viereen vaan alkaa leikkiä omassa huoneessaan ensin. Itseä väsyttää ihan sikana! Ois kait voinu mennä aikasemmin nukkumaan eikä kattoa Uutta päivää melkein puoleen yöhön asti. Vaikka tuskin se olis mitään auttanut, sillä ei se tuntimäärä vaan unen laatu. Makoillaan hetken koko perhe sängyssä. Katon netistä, että tiistaille on luvattu jopa +15 astetta lämmintä, mutta ei ikävä kyllä Seinäjoelle niin paljon. Lämmintä kuitenkin.
klo.08:30 Alan tehdä meille kaikille aamupalaksi kaurapuuroa. Mua harmittaa kovasti, kun hotelleissa on aina niin hyvää kaurapuuroa, mutta itse en osaa tehdä läheskään yhtä hyvää. Kehuja kyllä tuli siitä huolimatta.
klo.09:15 Täytän ensi viikon neuvolaa varten lomakkeen, mikä olis pitänyt täyttää jo viime kerraksi. Näytän Timolle Salattujen elämien Youtube-kanavalta videon, jossa kerrotaan, että salkkareita on alettu dupata muille kielille. Korostin, että video on laitettu eilen. Luulin et jo videon katsomisesta ois selvinny et se oli aprillipila ja naureskelin Timolle, kun se ei sitä tajunnut.
klo.10:00 Yritän miettiä mitä ruokaa tehtäis possusta. Niin vaikeaa välillä tehdä monipuolista ruokaa. Pohdin ääneen, että mitä syötäisiin possun kanssa, niin meidän poika vie possu -pehmolelunsa ruokapöytään. Niinpä, possun kanssa. Haha.
klo.11:30 Yritän selailla erilaisia reseptejä, mutta en keksi oikein mitään. Lopulta Timo alkaa tehdä ruokaa. Syödään sitten nuudelia possukastikkeen kanssa edelleen se possu -pehmolelu meidän seurana.
klo.13:10 Mun silmiä painaa niin paljon, että mun on pakko nukkua päikkärit, että jaksan illalla konserttiin etten haukottelis kokoajan.
klo.14:00 Nukuinkin sitten melkein tunnin päikkärit. Teen smoothieta meille välipalaksi.
klo.15:00 Alan tehdä tälle päivälle toista ruokaa ja samalla meikkailen itseäni iltaa varten.
klo.17:00 Ovikello soi ja mun vanhemmat tulee meille. Oltiin sovittu, että he tulevat katsomaan meidän lapsia sillä aikaa, kun minä ja Timo mennään Juha Tapion keikalle. Ohjeistan äitiä ja iskää iltaa varten.
klo.17:30 Syötän vielä tytön ja lähdetään Timon kanssa Seinäjoen kaupunginteatterille. Oon odottanu tätä keikkaa niin kauan! Olin synnytyssairaalassa, kun julkistettiin tieto, että Juha Tapio pitää kevään aikana "Ittekseen" -kiertueen ilman bändiä ja liput tulivat myyntiin. Äkkiä sitten niitä varaamaan tytön nukkuessa vieressä. Kaikki keikathan oli myyty loppuun ja Seinäjokikin oli loppuunmyyty jo saman päivän aikana. Mikä onni, että saatiin liput ja vielä eturivistä! Autossa huokaisen Timolle, että onneks en ole raskaana, niin ei tarvi juosta koko ajan vessassa ja voi jopa koko keikan ajan istua paikalla.
klo.18:00 Juha Tapio tulee lavalle ja aloittaa keikkansa biisillä "Mitä silmät ei nää" jatkaen suoraan "Ohikiitävää" biisiin. Huh, kun alkaa itkettää. Keikan aikana otin pari videota Instagramin "oma tarina" -juttuun. En ole juurikaan käyttänyt koko toimintoa, niin samalla opettelin käyttämään sitä. Yritin saada videota tarkentamaan, niin vahingossa sain sitten etukameran päälle ja säikähdin omaa naamaani. Haha. Timo nauraa mulle vieressä.
klo.20:15 keikka loppuu ja kävellään muiden mukana pois salista. Luulin, et keikka ois loppunu vähän aikasemmin, niin tuli vähän kiire takaisin kotiin syöttämään tyttöä. Laitan äidille viestiä, että ollaan tulossa.
klo.20:30 Ollaan kotona ja nappaan heti tytön syliin. Hän nukahtaakin samalla yöunille. Äiti ja iskä onkin jo laittanu meidän pojan nukkumaan ja he lähtevät kotiin. Mulla on ihan älytön nälkä, niin tehdään vähän iltapalaa ja aletaan katsomaan Uutta päivää.
klo.23:15 Pääsen vihdoin nukkumaan. zzzz...
Category: lifestyle, musiikki, oma elämä
Uudemmat tekstit Vanhemmat tekstit Etusivu
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
Bloggaajien ilta Seinäjoen Hair & Beauty Spa:ssa
My day sunnuntai 2.4 | Juha Tapion keikalla
CopyRight © | Theme Designed By Hello Manhattan